Engineering Postgraduate Conference (EPC) 2008 


KAJIAN REKABENTUK LOJI RAWATAN AIR BERSKALA KECIL 
(MINI) MENGIKUT SPESIFIKASILOJIAIR SRI GADING, BATU 

PAHAT, JOHOR 


M.A.Norazimah, A.N.Nor Irwan, M.K.Amir Hashim 
Jabatan Kejuruteraan Sumber Air dan Alam Sekitar 
Universiti Tun Hussein Onn Malaysia, Malaysia 


ABSTRAK 

Loji rawatan air adalah satu sistem yang kompleks dalam merawat air mentah 
untuk kegunaan harian dan minuman. Kajian mengenai rekabentuk loji rawatan 
air telah dibangunkan sejak kurun ke 18 lagi tetapi kebanyakan kajian masa kini 
tertumpu kepada model rekabentuk rawatan air sisa kerana pembangunan telah 
menyebabkan pencemaran kepada sumber air semulajadi. Namun kajian 
mengenai sistem rawatan air tidak harus dipinggirkan kerana sumber air untuk 
kegunaan harian amat penting kepada manusia. Kajian yang dijalankan ini 
tertumpu kepada rekabentuk loji rawatan air mini yang direka dari spesifikasi loji 
rawatan air yang terdapat di Loji Rawatan Air Sri Gading, Batu Pahat, Johor. 
Tujuan utama kajian ini adalah untuk mengatasi krisis air yang berlaku di 
kawasan luar bandar dengan jumlah penduduk yang kecil. Loji ini akan 
direkabentuk sesuai untuk dikaji di makmal. Konsep asas rekabentuk termasuk 
perancangan yang teratur, pengoperasian dan prosedur adalah berdasarkan 
kepada konsep asas dan panduan yang terdapat di Loji Rawatan Air Sri Gading. 
Terdapat 5 sistem asas dalam merawat air iaitu pengudaraan, penggumpalan, 
pemendakan, penapisan dan penyahjangkitan atau disinfeksi. Bahagian sistem 
yang akan diberi perhatian adalah sistem penapisan kerana rekabentuknya 
haruslah sesuai dengan skala mini yang akan direkabentuk. Antara sistem 
penapisan yang akan digunapakai adalah penapis pasir-biologi dan teknologi 
penapisan membran. 

Kcitakunci: Loji Rawatan Air Sri Gading, pengudaraan, penggumpalan, 

pemendakan, penapisan dan disinfeksi. 


PENGENALAN 

Negara Malaysia yang beriklim katulistiwa kaya dengan sumber alam 
semulajadi. Hutan yang menghijau serta sumber air yang jernih adalah aset yang 
penting kepada negara. namun sekiranya tidak dijaga, sumber alam semulajadi ini 
akan lenyap akibat kelalaian manusia. Sungai-sungai kini sudah tidak dipelihara 
akibat dari pembangunan yang tidak mengambil kira faktor alam sekitar. Dahulu, 



rakyat hanya menggunakan air sungai sebagai sumber bekalan air harian tetapi 
kini kerajaan dan rakyat terpaksa membelanjakan banyak wang untuk membayar 
kos pembersihan air sebelum ianya digunakan. 

Di Malaysia, kerajaan telah membina lebih dari 40 buah loji rawatan air 
di seluruh negeri agar penduduk mendapat bekalan air yang bersih. Namun 
demikian, masih lagi terdapat kawasan yang mempunyai masalah bekalan air 
kronik dimana tidak mendapat sumber bekalan air bersih dan berterusan. 
Kebanyakan tempat yang bermasalah itu mempunyai ciri berkedudukan terlalu 
jauh ke pendalaman, tiada tekanan air kerana berada di tempat tinggi dan sistem 
saluran air yang terlampau uzur. 

Seperti yang kita ketahui, terdapat berbagai jenis rekabentuk sistem 
rawatan air berskala kecil masa kini yang ekonomi dan efektif dengan berbagai 
teknologi yang berbeza berbanding dengan loji rawatan air yang digunapakai di 
loji-loji besar. Rekabentuk loji rawatan air masa kini tertumpu pada kecekapan 
sistem operasinya dalam menghasilkan air yang bersih untuk pengguna serta 
sistem penapisan yang lebih efektif dan selamat untuk diminum. Aspek yang 
inilah perlu di ambil kira dalam merekabentuk sistem rawatan air yang efektif. 


PERNYATAAN MASALAH 

Di Malaysia, dalam rancangan malaysia ke sembilan, kerajaan kini telah 
mensasarkan banyak projek pembinaan loji rawatan air diseluruh negeri di 
semenanjung dan beberapa di Sabah dan Sarawak. Namun masih terdapat krisis 
bekalan air yang bersih berlaku terutama di kawasan-kawasan pedalaman 
terutama Sabah dan Sarawak. Ini kerana, loji dan rangkaian perpaipan sukar 
untuk di bina di kawasan pendalaman yang masih belum membangun 
memandangkan jumlah taburan penduduknya yang kecil dan jarak yang 
berjauhan antara satu sama lain. Ini akan melibatkan kos yang tinggi untuk 
membuat perpaipan bagi menyalurkan air yang bersih kepada mereka. 

Tekanan air yang rendah juga adalah salah satu masalah utama 
disebabkan permukaan topografi yang berbukit-bukau serta masalah kos 
senggaraan yang mungkin tidak boleh ditampung oleh penduduk luar bandar. 
Sistem saluran air juga mungkin telah terlalu uzur dan tidak pernah disenggara. 
Kebanyakan penduduk di kawasan pedalaman ini masih lagi menggunakan 
sumber air semulajadi sama ada dari sungai, telaga, kolam, tasik atau air hujan. 
Namun sumber air semulajadi ini kadangkala telah tercemar oleh pembangunan 
berhampiran serta ianya terhad kerana ia bergantung kepada keadaan cuaca dan 
kawasan sumber air yang berhampiran. 

Oleh itu, terdapat beberapa penyelesaian yang boleh membantu 
penduduk yang mengalami krisis air ini antaranya dengan cara merekabentuk loji 
rawatan air berskala kecil mudah alih yang boleh dibina berhampiran dan 
disalurkan kepada mereka. Persoanlannya, rekabentuk loji tersebut haruslah 
mudah alih dan mudah dioperasi serta diselenggara. 



KAEDAH DAN BAHAN KAJIAN 


Menurut Qasim et.al, (2006) ciri kualiti sumber air mentah akan memberi 
kesan kepada pemilihan jenis rebentuk proses rawatan air dan operasi loji. Kajian 
terhadap data sebelum ini tentang ciri air mentah harus dilakukan dan didapatkan 
dari loji sedia ada yang menggunakan air mentah tersebut. Sampel kualiti air juga 
harus diambil dan ujikaji makmal harus dilakukan untuk membuat perbandingan 
dengan data sedia ada. Ciri air yang perlu ditentukan adalah kualiti sumber air 
mentah (suhu, oksigen terlarut dan pH), kualiti fizikal air dan parameter bahan 
kimia, kuantiti alga, potensi pembentukan flok pada air mentah dan kuantiti 
klorin yang diperlukan untuk merawat air tersebut. Setelah menentukan ciri dan 
kualiti air mentah, proses rawatan air yang sesuai dapat ditentukan dan 
rekabentuk loji dapat pilih. 

Menurut satu kajian yang dilakukan oleh Cox et. al, (1996) beliau telah 
menjalankan kajian rekabentuk sistem rawatan air mini dengan menggunakan 
teknologi perisian yang mengawal pH dengan sistem berkomputer (Artificial 
Neural Network, ANN). Kajian beliau ini boleh diaplikasikan tetapi kajian ini 
terhad kepada mengkaji keberkesanan penggunaan perisian dalam mengawal 
sistem rawatan dan unit proses. Beliau tidak mengkaji dari segi kapasiti 
pengeluaran dan penggunaan air yang akan dirawat untuk memenuhi permintaan 
pengguna air. Dibawah adalah gambarajah skematik loji rawatan air mini yang 
direka oleh beliau. 



Rajah 1 Gambarajah Skematik Loji Rawatan Air Mini 
(Cox et. al 1996) 



(Puncak Niaga 1990) 




























































Sistem rawatan air yang digunpakai di loji air Sri Gading mempunyai 
sedikit perbezaan dengan konsep yang diguna oleh Cox et. al, (1996) dan Loji 
Air Sg. Langat seperti di rajah 2 tetapi konsep asas serta proses utama masih 
sama. Perbezaannya adalah dari segi rekabentuk setiap unit proses yang dilalui 
kerana perbezaan sumber bekalan air mentah akan mempengaruhi rekabentuk dan 
bahan kimia yang akan digunakan untuk merawat air. Di bawah adalah 
gambarajah skematik loji Air Sri Gading. 



(Rajah 3: Gambarajah Skematik Loji Air Sri Gading) 
(SAJ 2004) 


Di mana; 

1 = Pengudaraan 

2 = Tangki Campuran Kimia / Penggumpalan 

3 = Tangki Enapan 

4 = Penapisan (Pasir) 

5 = Tangki Pensterilan 

6 = Tangki Air Bersih 

7 = Stesen Pam Air 

8 = Lagun Takungan Air Bersih 

9 = Lagun Mendapan 


Tujuan utama rawatan air adalah untuk menghasilkan air yang selamat 
untuk di minum dan secara estetikanya selamat untuk kegunaan harian. Menurut 
buku yang ditulis oleh Bill T. Ray, (1995) air yang selamat untuk diminum 
haruslah bebas dari bahan kimia dan mikrob yang merbahaya serta tidak 
mempunyai rasa dan bau yang tidak menyenangkan. Kamala et. al, (2004) juga 
berpendapat yang sama di mana air yang selamat diminum harus bebas dari 
pencemaran serta bakteria merbahaya yang hidup dalam air. 


METODOLOGI KAJIAN 

Kajian yang dijalankan ini mempunyai beberapa peringkat agar proses 
merekabentuk dapat dijalankan dengan lancar. Peringkat pertama adalah dengan 
mengkaji konsep asas dalam merawat air dan merekabentuk sesebuah loji 
rawatan air. Peringkat kedua adalah dengan membuat lawatan ke Loji Rawatan 
Air Sri Gading untuk mendapatkan data kualiti dan rekabentuk. Dari data yang 










diambil, rekabentuk asal loji akan dibuat perbandingan dengan loji rawatan lain 
yang terdapat di Malaysia untuk mendapatkan idea kesesuaian rekabentuk mini 
sebelum merekabentuk loji. Peringkat yang ketiga adalah menjalankan analisis 
rekabentuk serta bahan kimia yang diperlukan dan proses yang akan digunapakai. 
Pada peringkat ini, lakaran awal rekabentuk akan dilakukan untuk mendapatkan 
gambaran awal loji mini yang akan dihasilkan. Setelah lakaran dilakukan, 
rekabentuk akan didemensikan dengan menggunakan perisian AutoCad untuk 
mendapatkan pelan rekabentuk yang tepat sebelum loji dibina oleh pihak yang 
bertauliah. Peringkat seterusnya adalah selepas membina loji rawatan air ini, 
beberapa kajian makmal akan dilakukan yang melibatkan analisis dan simulasi 
untuk mengkaji keberkesanan loji dalam pengeluaran air bersih. Pada peringkat 
ini, tahap minimum kebersihan air mentah yang akan dirawat akan diuji untuk 
menentukan jenis air mentah yang boleh digunakan oleh loji mini ini. Berikut 
adalah peringkat proses kajian yang dijalankan: 



Rajah 4 Peringkat dan Proses Kajian 

Kawalan kualiti air yang dirawat dilakukan bermula diperingkat pembauran 
sehingga ke peringkat sebelum hasil rawatan ke tangki air bersih. Bahan kimia 
yang akan digunakan adalah berdasarkan keperluan rawatan dan fungsinya: 

1. Hydrated Lime (pre) - meningkatkan nilai pH untuk proses flokulasi 

2. Hydrated Lime (post) - pembetulan pH air bersih 

3. Aluminium Sulphate - proses flokulasi 

4. Polymer Electrolite - pemangkin proses flokulasi 

5. Sod. Silico Fluoride - Mengawal kerosakan gigi dan tulang 

6. Chlorine (pre) - Penghalang pertumbuhan alga dan pembasmian kuman 

7. Chlorine (post) - pembasmian kuman dalam air bersih. 






ANALISIS KAJIAN DAN PERBINCANGAN 


Sistem rawatan air di loji ini melalui peringkat-peringkat seperti muka 
sauk berjejaring, pengudaraan, pembauran bahan kimia, penggumpalan, 
pemendakan, penapisan dan akhirnya ke tangki air bersih. Berikut adalah data 
dan analisis yang terlibat dalam loji rawatan air: 

Penganggaran awal jumlah pengeluaran air untuk loji rawatan air mini: 

1. Loji Air Sri Gading = 72.4 Juta liter/hari 

2. Skala pengecilan (nisbah) = 1:100 

3. Loji rawatan Air Mini = 0.724 Juta Liter/hari = 724 x 10 3 liter/hari 

4. 1000 liter = lm 3 

5. Kapasiti maksimum pengeluaran air bagi loji rawatan air mini = 
724m 3 /hari 

6. Anggaran penggunaan air bagi 1 buah rumah = 30m 3 /sebulan (SAJ, 

2004) 

7. Anggaran penggunaan sehari = lm 3 /hari untuk sebuah rumah 

8. Jumlah kapasiti penggunaan adalah untuk lebih kurang 24 buah rumah 



Kajian ini masih lagi berada di peringkat awal rekabentuk. Oleh itu, 
hanya penganggaran awal sahaja yang telah dijalankan terhadap kajian ini. 
Analisis rekabentuk masih berada di peringkat lukisan rekabentuk mengikut skala 
pengecilan yang ditetapkan. 


KESIMPULAN 

Secara kesimpulannya, berdasarkan kepada kajian yang lepas, dalam 
merekabentuk sesebuah loji mini bukan sesuatu yang mudah kerana banyak 
faktor dan analisis yang perlu diambil kira sebelum merekabentuk loji. 
Diharapkan kajian ini dapat manghasilkan sebuah loji mini yang sama dengan 
konsep rekabentuk di Loji Air Sri Gading di mana loji tersebut bukan sahaja akan 


















































menghasilkan air yang bersih tetapi ianya boleh membantu pihak kerajaan dalam 
mengatasi krisis air yang berlaku di kawasan pendalaman khususnya kawasan 
yang tidak mendapat belakan air secara berterusan. 

